**ΘΕΜΑ : ΕΓΚΡΙΣΗ ΥΛΙΚΟΥ**

Ημερομηνία υποβολής : ***14/02/2025***

**Ερώτηση:**

ΣΕ ΕΡΓΟ ΤΟ ΟΠΟΙΟ ΔΗΜΟΠΡΑΤΗΘΗΚΕ ΤΟ 2023 Η ΕΓΚΡΙΣΗ ΕΝΣΩΜΑΤΩΣΗΣ ΥΛΙΚΟΥ ΣΤΟ ΕΡΓΟ ΑΠΟ ΤΟΝ ΕΠΙΒΛΕΠΟΝΤΑ ΕΓΙΝΕ ΜΕ ΑΠΟΔΟΧΗ ΕΝΟΣ ΕΜΑΙΛ .¨?

**Απάντηση:**

Με το άρθρο 77 του Ν. 4782/2021 αντικαθίσταται το άρθρο 159 του ν.4412/2016.

Έναρξη ισχύος, σύμφωνα με το άρθρο 142 παρ.1β του αυτού νόμου, ΑΠΟ την 1η.9.2021,σύμφωνα δε με το άρθρο 140 παρ.5 αυτού, καταλαμβάνει διαγωνισμούς, **που θα προκηρυχθούν μετά την 1.9.2021 (όπως ΣΤΗΝ ΠΕΡΊΠΤΩΣΗ ΤΟΥ Έργου σας).**

**Στην παρ. 1 του** άρθρου 159 Ν. 44122/2016 τροποποιείται το υποκείμενο ελέγχου και παραλαβής των υλικών που χρησιμοποιούνται στην κατασκευή και ενσωματώνονται στο έργο.

Σύμφωνα με την Ανάλυση συνεπειών ρύθμισης του Ν. 4782/2021:

*Με το άρθρο 159, το οποίο αφορά στην ακαταλληλότητα των υλικών, στα ελαττώματα και στη συντήρηση τους,* ***προτείνεται ο τεχνικός του άρθρου 139*** *(του τεχνικού στελέχους ή τεχνικού υπαλλήλου του αναδόχου η παρουσία του οποίου επί του τόπου των έργων είναι υποχρεωτική) να* ***συντάσσει*** *και να* ***υποβάλλει***

* ***σχετική δήλωση*** *στην Διευθύνουσα Υπηρεσία ελέγχου* ***ως προς την ποιότητα των χρησιμοποιούμενων υλικών****, ενώ*
* *παράλληλα θα βεβαιώνει την αλήθεια του περιεχομένου της.*
* *Παράλληλα, αποκλείεται η δυνατότητα υποβολής επόμενου λογαριασμού αν έχει παραληφθεί η σύνταξη και υποβολή του ανωτέρω εγγράφου.*
* *Σε περίπτωση που οποιαδήποτε εργασία παρουσιάσει ελαττώματα που δεν αποκαθίστανται από τον ανάδοχο, κοινοποιείται σε αυτόν* ***ειδική διαταγή*** *της Διευθύνουσας Υπηρεσίας, κατά της οποίας μπορεί να κάνει εντός δέκα (10) ημερών* ***ένσταση*** *έτσι όπως ορίζεται στην* ***παρ. 4.***
* *Εντούτοις σε περίπτωση που χαρακτηριστούν ως* ***κακότεχνες εργασίες****, τότε ο ανάδοχος ανεξάρτητα από το αν έχει υποβάλει ένσταση, υποχρεούται αμέσως να εκτελέσει κάθε εργασία για άρση του ελαττώματος.*

Συνεπώς :

***Σύμφωνα με την προϊσχύουσα διάταξη :***

Η παραλαβή γίνεται από δύο τεχνικούς υπαλλήλους, ένας εκ των οποίων ανήκει στην ομάδα επίβλεψης, η δε προϊσταμένη αρχή να ορίσει και τρίτο μέλος. Στη δε περίπτωση διαφωνίας μεταξύ των μελών της επιτροπής, την τελική απόφαση λαμβάνει η προϊσταμένη αρχή.

***Πλέον*(όπως ΣΤΗΝ ΠΕΡΊΠΤΩΣΗ ΤΟΥ Έργου σας).*:***

Η παραλαβή θα γίνεται από ένα (1) ή περισσότερους τεχνικούς του αναδόχου και θα ολοκληρώνεται με τη σύνταξη σχετικής δήλωσης με την οποία θα βεβαιώνεται η αλήθεια του περιεχομένου αυτής και υποβάλλεται στη διευθύνουσα υπηρεσία

Εν προκειμένω, ***καθίσταται αόριστο τι θα αναφέρει η προαναφερθείσα δήλωση,*** εάν δηλαδή θα συνοδεύεται από σχετική έκθεση αυτοψίας, ελέγχου και παραλαβής των υλικών, καταγραφής των τυχόν ελαττωμάτων τους, διαπιστωθείσες ελλείψεις, τυχόν πλημμελή συντήρηση κοκ. Είναι προφανές πως μία δήλωση περί της αλήθειας αυτής, αναφέρεται στην ‘αλήθεια’ όσων καταγράφονται σε κάποιο κείμενο που η δήλωση αυτή το επαληθεύει, άλλως ***δεν είναι κατανοητή*** η έννοια της δήλωσης ως έγγραφο από μόνη της. (Γνώμη Α-45 ΕΑΔΗΣΥ).

Συνεπώς, από την τροποποίηση της ανωτέρω διάταξης σχετικά με το υποκείμενο ελέγχου και παραλαβής των υλικών που χρησιμοποιούνται στην κατασκευή και ενσωματώνονται στο έργο καθίσταται σαφές ότι…. Απαιτείται Η παραλαβή θα γίνεται από ένα (1) ή περισσότερους τεχνικούς του αναδόχου και θα ολοκληρώνεται με τη σύνταξη σχετικής δήλωσης με την οποία θα βεβαιώνεται η αλήθεια του περιεχομένου αυτής και υποβάλλεται στη διευθύνουσα υπηρεσία.

Παραταύτα, σύμπληρωματικά προς τα ανωτέρω και σύμφωνα με την άποψή μας καλό θα είναι να προβείτε σε έκδοση Απόφασης έγκρισης υλικού, σύμφωνα με τα υποδείγματα του site: ***dimosies-symvaseis.gr***